*Par atklāta konkursa*

*“Ēdināšanas pakalpojuma sniegšana RP SIA “Rīgas satiksme” darbiniekiem" (ID Nr.RS/2024/6) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar jautājumiem par atklāta konkursa nolikuma prasībām.

**1.jautājums:**

Nolikuma 3.pielikuma, Tehniskā un finanšu piedāvājuma forma, dotās tabulas 3.punktā – Piedāvātais papildpiedāvājums apakšpunktos no 3.1 līdz 3.8. ir nepieciešams piedāvāt piedāvājumu aprakstu (kādi ēdieni tiek piedāvāti) vai pievienojot ēdienu sarakstu kā pielikumu (brīvā formā pēc pretendenta ieskata). Savukārt tabulas kolonnā Piedāvājums ir ieraksts: Skatīt iesniegto piedāvājumu (4 ēdienkartes).

Lūdzu precizēt, vai un kādas ēdienkartes ir nepieciešams pievienot papildpiedāvājumam? Vai ir domāts 4 sezonālās vienas nedēļas ēdienkartes, vai arī 4 dienu ēdienkartes? Vai tomēr atbilstoši tabulas 2.kolonnā norādītajam ir jāiesniedz piedāvājuma apraksts vai ēdienu saraksts?

**Atbilde:**

Precizējam, ka papildpiedāvājumam nepieciešams iesniegt 4 dienu ēdienkartes.

Papildus informējam, ka veikti grozījumi atklāta konkursa nolikuma 3.pielikuma tabulas 3.punkta kolonnā “Piedāvājums”, izsakot to šādā redakcijā “Skatīt iesniegto piedāvājumu (4 dienu ēdienkartes)”.

**2.jautājums**

Nolikuma 3.pielikuma Excel 3.1. un 3.2. tabulās Ēdienkartēs iekļauto ēdienu pagatavošanai nepieciešamo produktu kvalitātes līmenis 7.kolonnā ir minēts, ka Produktu piegādē tiek izmantots transports, kas atbilst vismaz EURO 5 prasībām.

Tā kā nolikumā nav pievienota forma 9.pielikums, lūdzam precizēt, kādu informāciju Pasūtītājs vēlas redzēt šajā kolonnā?

**Atbilde:**

Pasūtītājs šajā kolonnā vēlas redzēt atsauci uz Tehniskā un finanšu piedāvājuma formas 4.pielikumā aizpildītu apliecinājumu par Videi draudzīgu produktu piegādi, kas ietver arī produktu piegādē izmantotā transporta atbilstību vismaz EURO 5 prasībām.

Papildus informējam, ka veikti tehniskie grozījumi un Excel 3.1. un 3.2. tabulās norādīta atsauce uz 4.pielikumu.

**3.jautājums:**

Nolikuma 3.pielikuma Excel 3.3. tabulā produktu sarakstā ir minēts:

28 Sulas (dažādas)

29 Nektāri, upeņu/dzērveņu

30 Sulas

Vai nepieciešams atkārtot sulas 28. un 30.rindās, vai arī lieko rindu dzēst? Vai 29.rindā nektārus var izmantot dažādus vai arī ir domāts tieši upeņu/dzērveņu?

**Atbilde:**

Veikti tehniski grozījumi no Excel 3.3. tabulas dzēsta 30.pozīcija “Sulas” un atjaunota pozīciju numerācija.

**4.jautājums:**

Nolikuma punktā 43.2. ir norādītas prasības vienas personas porcijai (minimālās prasības): otrais ēdiens – gaļas/zivs izstrādājumi ne mazāk kā 150 g, piedevas ne mazāk kā 150 g, salāti ne mazāk kā 100 g, zupa – ne mazāk kā 350 g, saldais ēdiens (deserts) vai augļi ne mazāk kā 150 g, maize ne mazāk kā 45 g, dzēriens: galda ūdens ar citronu/augļu sula/dzēriens ne mazāk kā 150 ml.

Ja ēdiens sastāv gan no gaļas produkta, gan piedevām, kas nav atdalāmi viens no otra: piemēram vistas gaļas risoto, u.tml., vai katrā porcijā nepieciešams pievienot norādīto apjomu ar norādīto svaru, vai arī tiek rēķināts kopējais produkta svars, kas ietver gaļa, dārzeņi, rīsi, garšaugi?

**Atbilde:**

Precizējam, ka “Piedāvājot ēdienu, kas sastāv gan no gaļas produkta, gan piedevām, kas nav atdalāmas viena no otras, atbilstoši ēdiena pagatavošanas tehnoloģijai, tiek rēķināts kopējais produkta svars”.

Iepirkuma komisijas priekšsēdētāja K.Meiberga

*A.Kamisarova*

*Alena.Kamisarova@rigassatiksme.lv*